Digitaalse pinnakatte kaardi (mõõtkavas 1:400 000) aluseks on tänaseks likvideeritud OÜ Eesti Geoloogiakeskus poolt 2006. a-l koostatud Eesti pinnakatte maavarade kaardi (Eesti Geoloogiafondi aruanne nr 7816) MapInfo failid.
2006. a kaart on tuletis 1999. a-l OÜ Eesti Geoloogiakeskus poolt koostatud Eesti Kvaternaarisetete kaardist (mõõtkavas 1:400 000). 
2006. a versioonis kujutatakse olulisemaid pinnakatte setete geneetilisi tüüpe, võrreldes 1999. a kaardiga on detailsust vähendatud.   

Maa-amet korrastas andmestikku 2019. a-l topoloogiliselt eesmärgiga teha kaart kõigile kättesaadavaks. 
ArcGISi keskkonnas saab stiilifaili Pinnakate400k.style abil muuta objektide kujunduse samasuguseks nagu trükikaardil.
  
Andmete kasutamisel palume kasutada viidet

Eesti pinnakatte kaart (1:400 000). Koostas OÜ Eesti Geoloogiakeskus 2006, korrastas Maa-amet 2019.      

 